Efya

Jane Fara Fauzziet Afia Boafowaa Yahaya Awindor ( a wɔwoo no  Oforisuo bosome ɛda a ɛtɔ so du, wɔ afe apem ahankron aduowɔtwe nson, 1987 mu) na ɛdin a nnipa de nim no pa ara ne Efya, yɛ Ghana nwontoni, nnwomtwerɛfoɔ, ne sinitwani wɔ Kumase. Ne maame ne Nana Adwoa Awindor,a ɔyɛ sinitwani na afei ɔsan di dwuma a wɔato din sɛ Greetings from Abroad wɔ tv so. Efya bɛgyee din berɛ a ɔde ne ho hyɛɛ akansie a wɔato din sɛ Stars of the future mu no. Ɔhyɛɛ aseɛ wɔ 2011 no, ɔbɛyɛɛ ɔbaa a  na ɔwɔ nne a yɛde to dwom pa ara, ɛno nti ɔgyee abodin toaa so nnan wɔ Ghana Music Awards. Bio, wɔsan bɔɔ n’abaso wɔ dwuma a ɔdii wɔ 2013 Africa Magic Viewers  Choice Awards no mu
Ne nnwom afrafra a ɔyɛeɛ a ɔtoo no din sɛ T.I.N.T, a ɛbaa abɔnten Obubuo bosome ɛda a ɛtɔ so dubaako,wɔ afe mpem mmienu ne dummiensa (2013) mu no , na nnwom a ɔbɔeɛ firi afe mpem mmienu ne dubaako (2011) de bɛsi afe mpem mmienu ne dummiensa (2013) mu no nyinaa ka ho. Saa nnwom afrafra no,ɛyɛ nnwomkoro  "Gateway" ne "Best In Me" nso boaeɛ. Efya de ne nnwom a wahyehyɛ na wato ne din sɛ Janesis na nnipa ahwɛ anim akyɛ no baa Oforisuo bosome da a ɛtɔ so aduonu mmienu afe mpem mmienu ne dunsia (2016) mu. Ansa na no, na watutu ahyɛda mpɛn pii wɔ afe mpem mmienu ne dummiensa (2013) ne mpem mmienu ne dunum (2015) ntam no. Wɔ Ɔpɛpɔn bosome da a ɛtɔ so dubaako no afe mpem mmienu ne dummiensa (2013) mu no ɔde ne nnwom a wahyehyɛ na wato ne din sɛ "Forgetting Me"  no baa abɔnten. Wɔ Kɔtɔnimaa bosome no da a ɛtɔ so nwɔtwe, wɔ afe mpem mmienu ne dunsia (2016) mu no, wɔmaa nnipa nyinaa teeɛ sɛ ɔno ne nipa foforɔ a Wizkid Starboy Entertainment ne no rebɛyɛ adwuma. Saa nkaebɔ yi baeɛ berɛ a Wizkid bɛgoreeɛ wɔ Ghana nnwom abodin dwumadie ase no. Wɔ Ɔbɛnim bosome no mu, wɔ afe 2021 mu no, 3music network de Efya too wɔn apaawa so sɛ ɔka mmaa aduasa a wɔnam nwomtoɔ so sesa nnipa no ho.

 N’abrabɔ ne ne Dwomtoɔ adwuma 

 1987–2008: Early life, career beginnings, and Unveiled 
Wɔwoo Jane Fara Fauzzier Afia Boafowaa Yahaya Awindor wɔ Oforisuo bosome no da a ɛtɔ so du, wɔ afe apem ahankron aduowɔtwe nson (1987) mu, wɔ Kumase,Ghana. Ɔwɔ nuammarima mmienu ne ɔbaa baako. Efya kɔɔ ntoasoɔ sukuu wɔ Yaa Asantewaa ntoasoɔ sukuu, nanso akyire yi no ɔsan tu baa Nkran berɛ a ne maame bɛnyaa adwuma wɔ National Film ne Television adwumakuo mu no. Efya abusuafoɔ binom na wɔhyɛɛ aseɛ kyerɛɛ no nnwomtoɔ berɛ a na ɔsua no. Ɔbɛnyaa abodin krataa wɔ agorɔdibea ne nnwom mɔ wɔ University of Ghana.

 Adwinneɛ Ne Nnwom Adwuma 
Wɔ nkɔmmɔtwetweɛ bi a Efya ne Danai Mavunga twetweeɛ wɔ ARISE magazine no, Efya kyerɛɛ sɛ ne nnwom no yɛ Afro-Soul a pop kakra ka ho. Ɔkyerɛɛ mu sɛ, sɛ ne nne bɛsesa a na ɛgyina atinka a ɔnya anaa sɛ nipa a ɔne no reyɛ adwuma no. Wɔ nkɔmmɔtwetweɛ foforɔ mu wɔ Modern Ghana so no, Efya bobɔɔ nnipa binom a ɔkyerɛ sɛ wɔn na ɔhwɛ wɔn sua wɔn wɔ nwontoɔ mu a wɔne Kojo Anwti, Aretha Franklin ne The Temptations. Ɔsan kyerɛ mu sɛ, berɛ a na ɔrenyini no,na n’anni gye highlife ne old school jazz ho.

 Nnipa Mmoa Adwuma 
Efya na ɔda kuo a wɔato din sɛ Awal Children of the future foundation (ACOTF) ano, kuo a wɔnnya sika mfiri baabiara na wɔn botaeɛ ne sɛ wɔbɛboa wɔn a wɔrekɔ ɔhaw mu, sɛ ɛyɛ honam mu anaa nipadua mu, ne titire nnyanka ne mmɔfra a wɔabɔ asesa wɔ mmɔnten so.Ɛyɛ Posigee na ɔtee saa kuo yi a anwomtofoɔ nwɔtwe ka ho,ɛbi ne Sarkodie, Ruff and Smooth ne Yaw Siki. Wɔ afe mpem mmienu ne du mmienu (2012) mu no, ACOTF de nnwom baa abɔnten a na wɔato ne din sɛ "This is Who I Am" a Chase na ɔtwerɛeɛ ɛna Posigee nso boa ma ɛbaa abɔnten. Kuo no nya sika biara a ɛnam wɔn nwom a ɛbɛba abɔnten no so.

 Filmɔgraphy 

 Single and Married (2012)

 Abodin Ahodoɔ 
YearEventPrizeRecipientResultRef2016Nigeria Entertainment AwardsAfrican Female Artist of the Year (Non Nigerian)HerselfWonBlack Entertainment Film Fashion Television & ArtsBest International Female African ActNominatedGlitz Style Awards 2016Most Stylish Music Artiste of the YearWonAfrican Muzik Magazine AwardsBest Female West AfricaWon2014Best Female West AfricaNominatedCity People Entertainment AwardsMusician of the Year (Female)WonMTV Africa Music AwardsBest FemaleNominatedGhana Music AwardsBest Female Vocal Performance"Life"WonWorld Music AwardsWorld's Best Female ArtistHerselfNominatedWorld's Best Live ActNominatedWorld's Best Entertainer of the YearNominatedWorld's Best Song"Best in Me"NominatedWorld's Best VideoNominated20134Syte TV Music Video AwardsBest Female Video"Getaway"WonBest Photography Video of the YearNominatedBest Storyline Video of the Year"I'm in Love With Your Girlfriend" 
(Jayso featuring Efya and Sarkodie)WonBest Collaboration VideoNominatedCity People Entertainment AwardsMusician of the Year (Female)HerselfNominatedGhana Music AwardsBest Female Vocal PerformanceWonAfro Pop Song of the Year"Best in Me"NominatedRecord of the YearWon2012Ghana Music AwardsArtiste of the YearHerselfNominatedBest Collaboration of the Year"I'm in Love With You" 
(Sarkodie featuring Efya)NominatedHip hop Song of the YearNominatedBest Female Vocal ArtisteWonRecord of the YearNominated"Good Morning" 
(Yaa Pono featuring Efya)Nominated20114Syte TV Music Video AwardsBest Female Video"Sexy Sassy Wahala"NominatedGhana Music AwardsBest Female Vocal Performance"Little Things"WonRecord of the YearNominatedSongwriter(s) of the Year (with Asem)HerselfNominated

 Beaeɛ A Menyaa Mmoa Firiiɛ